OzLabs/hebrew-wiki-articles huggingface dataset:
ג'ארכ קריבכ

פתיח התוכנית
ג'ארכ קריבכ (בערבית: جارك قريبك; תרגום מילולי: "שכנך הוא קרובך") היא סדרת טלוויזיה ללימוד ערבית, אשר שודרה בטלוויזיה החינוכית הישראלית והופקה בשנת 1979. הסדרה כללה 27 פרקים, כשרובם צולמו בשחור-לבן, וכל פרק ארך 20 דקות. הפרקים הוקרנו במסגרת הסדרה ללימוד ערבית, סלם ותעלם.

==עלילה==
אבו ג'מיל (אשר נהג לציין את שמו הפרטי: איברהים מוסא) התאלמן ועבר לבית חדש בכפר יאסיף, או עין יאסיף כפי שנקרא בפי הערבים, שם הוא פוגש את שכניו החדשים: אדיב, אדיבה, וליד ואת הוריהם אבו ואום נג'יב (שהיה בנם הגדול). בשלב מסוים נכנסת עז לביתו של אבו ג'מיל והוא מנסה לאתר את בעליה, לכשהתייאש הוא מתדפק על דלתות הבית ומבקש מים לשתות. בשלב זה האישה שבבית שומעת את העז שהיא בעליה. אבו ג'מיל מציע לה נישואים ובנישואיהם מסתיימת הסדרה.

==הדמויות==
* אבו ג'מיל (מכרם ח'ורי)
* אדיב (ח'ליל ח'אלדי)
* אבו נג'יב (יוסף באשי)
* אום נג'יב (מרלן בג'אלי)
* עות'מאן (מוחמד בכרי)
* נג'יב (יוסף אבו ורדה)
* אדיבה (איוה ח'ורי)
* וליד (מאהר שחאדה)
* סלמא (ג'מילה ח'ורי)
* אבו אחמד (אדיב ג'השאן)

==הערות שוליים==

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:סדרות טלוויזיה ישראליות שעלו לשידור בשנות ה-1970
קטגוריה:טלוויזיה בערבית בישראל
A Million Voices

A Million Voices (בעברית: מיליון קולות) הוא סינגל שהוקלט על ידי הזמרת הרוסית פולינה גאגארינה. השיר יצא לאור ב-15 במרץ 2015, וייצג את רוסיה באירוויזיון 2015, שם ניצח במקום הראשון בחצי גמר, וסיים במקום השני בגמר.

==קישורים חיצוניים==

קטגוריה:שירי 2015
קטגוריה:שירי אירוויזיון 2015
קטגוריה:שירי רוסיה באירוויזיון
קטגוריה:סינגלים בהוצאת יוניברסל מיוזיק גרופ
רוי הינסון

רוי מנוס הינסון הבן (באנגלית: .Roy Manus Hinson Jr; נולד ב-2 במאי 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1991. ממוצעיו הכוללים לאורך 8 עונותיו בליגה הם 14.2 נקודות, 6.8 ריבאונדים ו-1.7 חסימות למשחק.

==קריירת מכללות==
הינסון נולד בעיר טרנטון שבניו ג'רזי, ובין השנים 1979–1983 למד באוניברסיטת ראטגרס. בעונתו האחרונה בקבוצת הכדורסל של האוניברסיטה, 1982/1983, הוביל אותה להעפלתה הרביעית אי פעם לטורניר אליפות המכללות, עם ממוצעים של 16.6 נקודות ו-8.6 ריבאונדים למשחק. בסיבוב השני של הטורניר הפסידה הקבוצה מול אוניברסיטת סנט ג'ון, בה שיחקו כריס מאלין וביל ונינגטון, בתוצאה 55–66. בסיום אותה עונה זכה הינסון בפרס השחקן המצטיין של מחוז A-10.

==קריירת משחק מקצועית==
בדראפט ה-NBA{{כ}} 1983 נבחר הינסון בבחירה ה-20, על ידי קליבלנד קאבלירס. בעונתו השנייה בקליבלנד סייע לקאבלירס להעפיל לפלייאוף ה-NBA לראשונה מזה 7 שנים, עם ממוצעים של 15.8 נקודות, 7.8 ריבאונדים ו-2.3 חסימות למשחק, אולם בסיבוב הפלייאוף הראשון הודחה הקבוצה על ידי בוסטון סלטיקס. בעונת קלע הינסון שיא קריירה של 19.6 נקודות בממוצע למשחק, אך קבוצתו סיימה במקום התשיעי בלבד באזור המזרחי, עם מאזן שלילי 29–53.

ביוני 1986, לאחר 3 עונות בקליבלנד, הועבר בטרייד לפילדלפיה 76' בתמורה לבחירה הראשונה בדראפט 1986, אותה ניצלו הקאבלירס כדי לבחור בבראד דוהרטי. לאורך תקופתו בפילדלפיה שיתף פעולה עם חברי היכל התהילה של הכדורסל לעתיד ג'וליוס ארווינג, צ'ארלס בארקלי ומוריס צ'יקס, ותרם 13.3 נקודות, 6.3 ריבאונדים ו-2.2 חסימות למשחק.

במהלך עונת הועבר עם טים מקורמיק בטרייד לניו ג'רזי נטס, בתמורה למייק ג'מינסקי ובן קולמן. בעונה הבאה הוליך את קלעי הנטס עם ממוצע של 16.0 נקודות למשחק, אך קבוצתו סיימה במקום ה-11 בלבד באזור המזרחי, בפעם השנייה ברציפות. בינואר 1990 סבל מפציעה קשה בברכו הימנית, אשר השביתה אותו ממשחק עד לסיום אותה עונה והגבילה אותו לתשעה משחקים בלבד בעונה העוקבת, בסיומה נאלץ לפרוש ממשחק, בגיל 29.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת ראטגרס
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני פילדלפיה 76'
קטגוריה:כדורסלני ניו ג'רזי נטס
קטגוריה:אמריקאים שנולדו ב-1961
יושבים בבית קפה (אלבום)

יושבים בבית קפה הוא אלבומה השביעי של להקת טיפקס, שיצא ביולי 2001, הגיע למעמד של אלבום זהב ומכר כ-33 אלף עותקים.

באלבום זה היה שינוי בהרכב הלהקה: כאשר המתופף תמיר ימיני עזב אותה, אך הספיק לנגן בהקלטות ב-2 שירים בלבד. האלבום הזכיר בסגנונו את אלבומיה הראשונים של הלהקה יותר מאשר את האלבום הקודם "דיסקו מנאייק" שיצא שנתיים לפני כן. שיר הנושא היה ללהיט גדול, בנוסף ל"כמו לפני עשרים שנה" ו"תזרח". הלהקה זכתה בפעם השנייה ברציפות בתואר "להקת השנה", ו"יושבים בבית קפה" נבחר כ"שיר השנה" במצעד הפזמונים השנתי של גלי צה"ל. לאחר הוצאת האלבום הצטרפו ללהקה דני אברג'ל בגיטרה ומוטי יוסף בתופים.

==רשימת רצועות==

==משתתפים באלבום==
* ניהול אומנותי: יהודה עדר, הד ארצי מוזיקה
* הפקת מוזיקלית: Big M
* עיבודים: טיפקס, מלבד: "עדיף ללכת עכשיו" ו"תזרח" - שעובדו בשיתוף עם אבי אלבוחר
* עוזרי טכנאי: אנדריי סדיך, שמעון טל
* הפקה: גל פרמן
* עיצוב: אינה קפצ'יץ
* צילום: רלי אברהמי
* איפור: סימון דוידובסקי
* כלי נגינה: באדיבות "מרום"
* הוקלט, מוקסס ונערך דיגיטלית באולפני עננה "מתנ"ס הקסמים" - מרץ 2001

=====נגנים=====
להקת טיפקס:
* קובי אוז: שירה, קולות, לופים, תכנותים.
* רמי יוסיפוב: גיטרות (חשמלית, אקוסטית, קלאסית), סיטרן.
* גל פרמן: גיטרה בס, טמבורין.
* Big M: הפקת סאונד ולופים.

נגנים נוספים:
* תמיר ימיני: "עדיף ללכת עכשיו" - תופים, "ואת ואת ואת" - מלחיה
* רמי לוינסון: גיטרה חשמלית בשיר "אילו היית" בין 1:57 ל-2:04
* אבי אלבוחר: קלידים ב"עדיף ללכת עכשיו" ו"תזרח"
* נוריאל עמר: ניגון בעוד בשירים: "עדיף ללכת עכשיו" ו"תזרח"
* סער בדישי: קולות בשיר "עדיף ללכת עכשיו"

==קישורים חיצוניים==
* [https://blog.nli.org.il/sipur-teapacks/ קובי אוז וטיפקס יושבים בבית קפה כבר 20 שנה - הסיפור מאחורי השיר והאלבום], הספרנים - בלוג הספרייה הלאומית

==הערות שוליים==

קטגוריה:אלבומי 2001
קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
דה סוטו פיירפליט

דה סוטו פיירפליט (באנגלית : DeSoto Fireflite) היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1960–1955 בארצות הברית

==חטיבת דה סוטו==
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

==תצורות "דה סוטו פיירפליט"==
* 4 דלתות - סדאן (דור ראשון, דור שני, דור שלישי)
* 4 דלתות - הרדטופ (דור ראשון, דור שני, דור שלישי) 
* 2 דלתות - הרדטופ קופה (דור ראשון, דור שני, דור שלישי)
* 2 דלתות - קבריולה (דור ראשון, דור שני)
* 4 דלתות - סטיישן 6-9 מושבים (דור שני, מדצמבר 1956 - 1959)

=="דה סוטו פיירפליט"==

* יוצרו 114,765 יחידות
* מספר נוסעים : 6
* מנוע קדמי
* סוג הנעה : הנעה אחורית
* מנוע בנזין
* קיבולת מכל דלק - 75 ליטר (דור ראשון), 87 ליטר (דור שני, דור שלישי)

===דורות "דה סוטו פיירפליט"===
* דור ראשון - יוצר בין השנים 1956-1955
* דור שני - יוצר מדצמבר 1956 - 1959
* דור שלישי - יוצר מדצמבר 1959 - 1960

== תמונות ==
<gallery mode="packed" heights="120">
קובץ:55 DeSoto Firflite Coronado (27550959270).jpg | "דה סוטו פיירפליט", שנת 1955
קובץ:DeSoto Sportsman (10121528245).jpg | "דה סוטו פיירפליט", שנת 1955 
קובץ:De Soto Fireflite S 21 l.jpg | "דה סוטו פיירפליט" דגם "S 21" - קבריולה
קובץ:1956 DeSoto Fireflite Sportsman photo-1 crop.jpg | "דה סוטו פיירפליט", שנת 1956
קובץ:1956 DeSoto Fireflite Sportsman (29148748454).jpg | "דה סוטו פיירפליט", שנת 1956
קובץ:59 DeSoto FireFlite (5833305650).jpg | "דה סוטו פיירפליט", שנת 1959 - מבט לתא הנהג ולוח מחוונים
קובץ:1959 DeSoto Fireflite with Adventurer Power (7458290484).jpg | "דה סוטו פיירפליט", שנת 1959
קובץ:60 DeSoto Fireflite (5976613226).jpg | "דה סוטו פיירפליט", שנת 1960
קובץ:60 DeSoto Fireflite (9129568479).jpg | "דה סוטו פיירפליט", שנת 1960
</gallery>

==ראו גם==
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן

== קישורים חיצוניים ==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות אמריקאיות
פיירפליט
לצוף (סרט)

לצוף (באנגלית: Float) הוא סרט הנפשה ממוחשבת אמריקאי קצר, שנכתב ובוים בידי בובי רוביו, בהפקת פיקסאר ובהפצת אולפני דיסני. זהו הסרט הרביעי בסדרת הסרטים "ספארקשורטס" של פיקסאר, והוא מתמקד ביכולתו של הבן לעוף ובבחירה שאביו צריך לעשות. הסרט הופץ בדיסני+ ב-12 בנובמבר 2019. הסרט נמשך כשבע דקות.

== עלילה ==
אבא (בובי רוביו) משחק עם בנו הקטן אלכס (אלי פוקיל) בחצר הקדמית של ביתו. בעודו מראה לו את שן האריה, אלכס ממשיך לצוף ואביו נעשה מופתע. עיניים פקוחות מתחילות להדאיג אותו כשהוא תופס את אלכס ומחזיר אותו לבית. כעת, אלכס (לונה ווטסון) ילד בן 4, והוא ממשיך לצוף בכל רחבי הבית בעוד אביו הפך להיות נזיר פרוע. הוא שומר על בנו ברצועה וממלא את תרמילו בסלעים כדי להשאירו על הקרקע<ref name="Decider.com"></ref> אך כל אותם אמצעי זהירות לא מנעו מבנו מלהמשיך לצוף. אבא מחליט לעזוב את הבית תוך ניסיון שלא להיתקל בשכנים.

אבא נח מול גן שעשועים ומתבונן בילדים האחרים שמשחקים, אך כאשר הוא מסתובב אל אלכס הוא מגלה שאלכס נמלט ושהוא משחק עם הילדים האחרים. אבא תופס בחופזה את בנו, שמתחיל בהתקפי זעם. אבא שואל את אלכס מדוע הוא לא יכול להיות נורמלי. אלכס מסתכל על הילדים בפארק, ואביו מנדנד אותו על הנדנדה עד שלבסוף הוא משגר אותו לאוויר. אלכס ממשיך לטוס כשאביו מתרוצץ מתחתיו בשמחה.<ref></ref><ref></ref><ref></ref><ref></ref>

== מדבבים ==
* בובי רוביו בתפקיד אבא
* אלי פוקיל בתור אלכס התינוק
* לונה ווטסון בתפקיד אלכס בן 4
* מיקה קובו כקולות נוספים

== פיתוח ==
הסרט בוים ונכתב על ידי בובי רוביו, הופק על ידי קריסי קבבה ואולפני פיקסר והופץ בידי אולפני וולט דיסני.<ref name="Variety"></ref> זהו הסרט הרביעי בסדרת הסרטים הקצרים "SparkShorts" של פיקסאר, והוא נמשך כשבע דקות. בינואר 2019 תיאר רוביו את התוכנית כ"סרטים שונים מסוגי הסרטים שפותחו בפיקסאר", ואילו מנהל ההפקה לינדסי קולינס אמר כי סדרת הסרטים מכונה SparkShorts (בתרגום ישיר: מכנסי ניצוץ) מכיוון שפיקסאר רוצה לראות את הניצוץ היצירתי של העובדים שלה.<ref name="SparkShorts"></ref> לטענתו של רוביו, הסרט הוא "הזדמנות נפלאה לספר את סיפורו". הוא הצהיר כי Float הוא בהשראת בנו,<ref name="Vox"></ref> הנמצא על הספקטרום האוטיסטי, וכי הוא הזדהה עם האב בסרט.<ref name="Fortune"></ref> רוביו אמר כי הילד "שונה מילדים אחרים" מכיוון שהוא יכול "לצוף".

התכנון הראשוני של רוביו היה שהסרט יכיל דמויות קווקזיות, אך אחד מעובדיו של רוביו הציע לו להשתמש בדמויות פיליפיניות-אמריקאיות במקום. רוביו החליט להקשיב לעצת העובד ולבצע שינוי זה על מנת "להעצים את הדמויות בסרט". רוביו אמר כי לראות את הצופים מגיבים לסצנות מסוימות בסרט באופן שהוא ציפה מהם להגיב היה "מדהים". לדברי רוביו, הצופים נתנו מספר פרשנויות לסרט.<ref name="KGO-TV"></ref>

== פסקול ==
ברני ג'ונס, שהיה אחראי על הלחנת הפסקול של הסרט סמאש וגראב, סרט קצר אחר בסדרת ספארקשורטס, הלחין גם את הפסקול של הסרט לצוף. 

=== רשימת רצועות ===

==קישורים חיצוניים==
* 

== הערות שוליים ==

קטגוריה:סרטי 2019
קטגוריה:סרטים באנגלית
קטגוריה:סרטים קצרים של פיקסאר
האישה לבית פורסייט

האישה לבית פורסייט (באנגלית: That Forsyte Woman) הוא סרט קולנוע אמריקאי משנת 1949 בצבעי טכניקולור עם גריר גרסון, וולטר פידג'ן, ארול פלין, רוברט יאנג וג'נט לי בתפקידים הראשיים.

התסריט מבוסס על הספר הראשון, "בעל הנכסים" ("The Man of Property") של סדרת הרומנים ההגדה לבית פורסייט מאת ג'ון גולסוורתי.

הסרט היה מועמד לפרס אוסקר לעיצוב התלבושות הטוב ביותר.

==תקציר העלילה==
משפחת פורסייט היא משפחה עשירה של כמה דורות בשנות ה-80 של המאה ה-19 בלונדון. כל חדש המצטרף למשפחה צריך לעבור אישור על ידי הדודות והדודים הקשישים. סומס פורסייט (ארול פלין) מחזר אחרי איירין (גריר גרסון), מרה לפסנתר שמצבה הכלכלית והחברתי נחות ממנו. סומס הוא אדם נוקשה וחסר רגשות. הוא מחזר בעקשנות אחרי איירין והיא דוחה אותו.

בן דודו, ג'וליאן פורסייט הצעיר (וולטר פידג'ן) הוא "הכבשה השחורה" של המשפחה לאחר שהתגרש מאשתו, זנח את בתו ג'ון וברח עם משרתת לפריז. ג'ון פורסייט (ג'נט לי) היא חברתה הקרובה ואשת סודה של איירין. ג'וליאן הוא צייר ומגיע ללונדון לתערוכה שם נפגשת איתו איירין. הוא מעניק לסומס ציור דיוקנה של איירין אך סומס קורע אותו ומשליך אותו לפח.

לבסוף נענית איירין לסומס. הוא מזמין אותה לחגיגת יום הולדות השמונים של הדוד ג'וליאן הזקן (הארי דבנפורט) שם בוחנות אותה הדודות הזקנות ומרכלות ביניהן. ג'וליאן הזקן מאשר אותה. הנישואים לא עולים יפה, סומס מתייחס לאיירין כרכושו. הוא קר ולא מביע לעברה כל רגשות וגם היא מתייחסת אליו באדישות וסובלת בשקט.

ג'ון מאורסת לאדריכל צעיר בשם פיליפ בסיני (רוברט יאנג). כדי לרצות את איירין מציע סומס לבנות להם בית קיט ומטיל את המלאכה על בסיני.

במשך הזמן מתאהב בסיני באיירין למרות שהיא נשואה ובעלת מעמד גבוה משלו. זה רומן אסור שסופו להתנפץ. כאשר מגלה סומס את הרומן הוא סוטר לאיירין (בספר הוא אונס אותה). היא בורחת לסטודיו של בסיני ומחכה לו שם.
בינתיים מזמן סומס את בוסיני, מאיים עליו ומפטר אותו. בסיני הנסער רץ לסטודיו שלו בתוך הערפל ועגלת סוסים מוחצת אותו למוות.

לבסוף איירין מתגרשת מסומס ונשאת לג'וליאן. הם עוברים לפריז ושם הופך ג'וליאן לצייר מפורסם. בסצנה האחרונה מגיע סומס לתערוכה של ג'וליאן בפריז והיא מתפייסת איתו ונותנת לו את תמונת דיוקנה כמתנה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גריר גרסון
|איירין פורסייט
|
|-
|ארול פלין
|סומס פורסייט
|
|-
|וולטר פידג'ן
|ג'וליאן פורסייט הצעיר
|עוזר של פייר
|-
|רוברט יאנג
|פיליפ בסיני
|אדריכל
|-
|ג'נט לי
|ג'ון פורסייט
|בתו של ג'וליאן
|-
|הארי דבנפורט
|ג'וליאן פורסייט הזקן
|
|}

==קישורים חיצוניים==

* [https://www.youtube.com/watch?v=oLw8iZs5Vqg קדימון לאישה לבית פורסייט], באתר יוטיוב
* [http://www.tcm.turner.com/tcmdb/title/92691/That-Forsyte-Woman/ האישה לבית פורסייט], באתר TCM

קטגוריה:סרטי 1949
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי דרמה רומנטית
קטגוריה:סרטי מטרו גולדווין מאייר
ג'יימס קלייפול

ג'יימס קלייפול (באנגלית: James Claypoole; 22 בינואר 1720 - 21 בספטמבר 1784) היה צייר פורטרטים אמריקאי.<ref>"The Claypoole family of Philadelphia, Pennsylvania and Kingston, Jamaica, West Indies" – www.claypoolefamily.com</ref>

== הכשרה אומנותית ==
הוא נולד בפילדלפיה, פנסילבניה, בנו של ג'וזף קלייפול (1677-1740) ואשתו השנייה אדית וורד קלייפול. הוא נפטר בפילדלפיה.

בשנת 1741 הוא עדיין היה חניך אצל הצייר גוסטבוס הססיוס [7] (1682–1755), צייר יליד שוודיה שהתגורר בפילדלפיה. סביר להניח שהוא צייר את דיוקנאותיהם של אחיו, ג'ורג' קלייפול האב (1706–1770) ואת גיסתו, חנה קלייפול (בערך 1708–1745). הדיוקנאות האלה היו בביתו של ג'ורג' קלייפול, האב. הדיוקנאות עברו בירושה לבנם הבכור של ג'ורג' וחנה קלייפול, ג'ורג' קלייפול ג'וניור, (1733–1793), שהיה אומן בפילדלפיה. הציורים האלה עברו בירושה, ומאז 1984 ברשות הציבור בוילמינגטון, צפון קרוליינה.

היו לו שני סטודנטים שהפכו לאמנים ידועים: בנו ג'יימס קלייפול, ג'וניור (בערך 1743–1822), ומתיו פראט (1734–1805).

== נישואין וילדים ==
הוא התחתן עם רבקה ווייט (1721–1749) ב־24 במאי 1742 בכנסיית כריסטוס, פילדלפיה. היו לו שלושה ילדים מנישואים אלה:
* ג'יימס קלייפול ג'וניור (1743–1822);
* ג'וזף קלייפול (1745-?);
* מרי קלייפול (1746–1746).

לאחר מותה של רבקה ב־19 ביולי 1749 התחתן ב 1750 עם מרי צ'יימברס (שנפטרה 1796) ונולדו איתה תשעה ילדים:<ref></ref>
* אליזבת קלייפול קופר מטלאק, (1751 לערך 1820); היא התחתנה לראשונה עם נוריס קופר וטימותי מטלאק בפעם השנייה.
* מרי קלייפול פיל (1753–1829) נישאה ג'יימס פיל אחיו הצעיר של צ'ארלס וילסון פיל
* אברהם ג'ורג 'קלייפול (1754–1827)
* דייוויד צ'יימברס קלייפול, (1757–1849)
* טמפרנס קלייפול, (1759-1815)
* הלן קלייפול (? -?)
* רבקה קלייפול, (? -?)
* הסטר קלייפול אלן, (1763-?) שהתחתנה עם ג'וזף אלן
* ספטימוס קלייפול ( (1764–1798)

ג'יימס קלייפול היה חותנו של צייר הפורטרטים המיניאטורים ג'יימס פיל וגם של טימותי מטלאק (1736-1829), קוואקר סוחר, מודד, אדריכל, מדינאי ופטריוט במהפכה האמריקאית.

== מוות ==
ג'יימס קלייפול נפטר ב-21 בספטמבר 1784 בפילדלפיה, פנסילבניה, ונקבר בבית הקברות של הכנסייה האפיסקופלית הקדושה של סיינט פאולוס, בפילדלפיה, פנסילבניה.

== הערות שוליים ==

קטגוריה:ציירים אמריקאים
קטגוריה:אמריקאים שנולדו במאה ה-18
קטגוריה:ילידי 1720
קטגוריה:אמריקאים שנפטרו ב-1784
חלום בתכלת שחור

חלום בתכלת־שחור הוא ספר פרוזה מאת יפתח ספקטור, תת-אלוף בדימוס בצה"ל, ששירת כטייס קרב והיה אלוף הפלות שלזכותו הפלת 12 מטוסי אויב ונחשב על ידי רבים לאחד מטייסי הקרב הטובים ששירתו אי פעם בחיל האוויר הישראלי. הרומן מבוסס על חוויותיו כמפקד טייסת מטוסי "פנטום", טייסת אבירי הזנב הכתום במלחמת יום הכיפורים, ובכלל זה במהלך מבצע תגר, מבצע דוגמן 5, והפצצת המטכ"ל הסורי בדמשק.

==עלילת הספר==
גיבור הספר, בן דמותו של ספקטור, הוא שאול טולדאנו, מפקד טייסת מטוסי פנטום, הנדרש לפקד עליה במהלך מלחמת יום הכיפורים.

טולדאנו נדרש להתמודד, לפקד ולהוביל את הטייסת בתוך המפולת הקשה שאליה נקלעה. ההלם שחוו טולדאנו ואנשיו בפרוץ המלחמה, כמו גם הבלבול העמוק שבו היה שרוי הפיקוד הבכיר של חיל האוויר. בשנים שקדמו למלחמה, על בסיס ההצלחה הגדולה במלחמת ששת הימים, תכנן החיל תוכנית מורכבת, הפעם כדי להתמודד עם אתגר מערך ההגנה האווירית היעיל שרכשו סוריה ומצרים. הטייסות אומנו כדי שיוכלו לפעול בתיאום מושלם בין מאות מטוסים וגובשה תפיסה מבצעית מקיפה. במלחמה התברר שהתפיסה המבצעית אינה מתאימה, וטולדאנו, כמו מפקדי טייסות נוספים, נדרש לאלתר.

אחד האירועים המרכזיים בספר הוא משימה שמוטלת על הטייסת של טולדאנו ועל הטייסת שבפיקוד אפי בן־דוד, לתקוף את בניין המפקדה הסורית, בלב העיר דמשק. הטייסת של טולדאנו לא ביצעה את המשימה, משום שהם לא הצליחו לאתר נתיב בינות העננים לעבר דמשק. בעודם טסים חזרה שמע טולדאנו בקשר כי הטייסת של בן־דוד הצליחה ותקפה את היעד.

בשנת 1992 זכה הספר בפרס יצחק שדה לספרות צבאית.

==קישורים חיצוניים==
* 
* [https://e-vrit.co.il/Product/726/חלום_בתכלת_שחור הפרק הראשון בספר], באתר עברית.

==הערות שוליים==

קטגוריה:ספרי 1991
קטגוריה:רומנים בעברית
קטגוריה:זוכי פרס יצחק שדה
קטגוריה:צה"ל בתרבות ובאמנות
קטגוריה:מלחמת יום הכיפורים: ספרים
קטגוריה:מלחמת יום הכיפורים בתרבות הישראלית
רדיו/מוסיקה/עברית

רדיו/מוסיקה/עברית הוא אלבומה השמיני של להקת טיפקס, שיצא במרץ 2006.

באלבום זה הרכב החברים כלל גם את מוטי יוסף ודני אברג'ל (שהצטרפו ללהקה אחרי צאת הבאלבום הקודם), ובנוסף אליהם הצטרף גם נועם ינקלביץ' כקלידן. 

באלבום נכללו מספר דואטים, בהם "פרח השכונות" עם השחקנית עלמה זק (שהפך לשיר המצליח ביותר מתוך האלבום), "כלוב של זהב" עם מירי מסיקה ו"אהבה ראשונה" עם שחר סוויסה.

לחן השיר "תן לי חתימה" לקוח מהשיר המרוקאי "ללה פטימה".

==רשימת רצועות==

==משתתפים באלבום==
* עיבודים: להקת טיפקס, למעט:
**"הורה נדלנים", "שיר הסטודנט", "עוכר שמחה": קובי אוז, גל פרמן, רמי יוסיפוב, Big M, דני אברג'יל, מוטי יוסף ואבי אלבוחר
**"אהבה ראשונה": בנו וטיפקס
**"תן לי חתימה": קובי אוז, גל פרמן, רמי יוסיפוב, Big M, דני אברג'יל, מוטי יוסף
**"ואלס הזמר": קובי אוז ונועם ינקלביץ'
* הפקה מוזיקלית, מיקס: Big M
* טכנאי הקלטה: משה אשרי
* הוקלט באולפני עננה בע"מ - מתנ"ס הקסמים - באוגוסט 2005
* איורים: מישל קישקה
* עיצוב עטיפה: סטודיו דורון עדות
* הדפסה: בועז מזרחי, דפוס מאי
* עיצוב אתר אינטרנט: סטודיו מירב שביט וליטל קולמר

===נגנים===
====להקת טיפקס====
* קובי אוז: שירה סינטים ותכנותים
* רמי יוסיפוב: גיטרות (חשמלית, אקוסטית, קלאסית), סיטרן, קולות.
* גל פרמן: גיטרה בס, קולות והקשות.
* Big M: פרוטלוס, קולות ולופים.
* דני אברג'יל: קולות וגיטרה חשמלית
* מוטי יוסף: תופים, פדים, קולות וכלי הקשה.
* נעם ינקלביץ': קולות וקלידים.

====שאר הנגנים====
* נוריאל עמר: כינור ועוד
* אבי אלבוחר: קלידים, קולות ואקורדיון.

קטגוריה:אלבומי 2006
קטגוריה:אלבומי חברת הד ארצי
קטגוריה:אלבומים בעברית
פרימן ויליאמס

פרימן ויליאמס הבן (באנגלית: .Freeman Williams Jr; 15 במאי 1956 – 19 באפריל 2022) היה כדורסלן אמריקאי, אשר שיחק באופן פעיל בין השנים 1978–1986. ניצב במקום השני ברשימת הקלעים המובילים בתולדות ליגת המכללות הבכירה, אחרי פיט מרוויץ'. ממוצעיו הכוללים לאורך 6 עונותיו בליגת ה-NBA היו 14.7 נקודות, 1.6 ריבאונדים ו-1.6 אסיסטים למשחק.

==קריירת מכללות==
ויליאמס נולד וגדל בלוס אנג'לס שבקליפורניה, ובין השנים 1974–1978 למד באוניברסיטת המדינה של פורטלנד ("פורטלנד סטייט"). לאחר שקלע 16.8 נקודות למשחק בעונתו הראשונה בקבוצת האוניברסיטה, פרץ בשלוש העונות הבאות עם ממוצעים של 30.9, 38.8 ו-35.9 נקודות למשחק, בהתאמה. במהלך עונתו השלישית קלע 71 נקודות במשחק מול אוניברסיטת דרום אורגון, ובעונה העוקבת קלע 81 נקודות במשחק מול מכללת רוקי מאונטן. בסיום עונתו האחרונה בפורטלנד סטייט נבחר לחמישייה השנייה של העונה בליגת המכללות (Second-team All-American). לאורך קריירת המכללות קלע 3,249 נקודות בסך הכול, אשר הציבו אותו במקום השני בתולדות ליגת המכללות הבכירה, אחרי פיט מרוויץ'.

==קריירת משחק מקצועית==
בדראפט ה-NBA{{כ}} 1978 נבחר ויליאמס בבחירה השמינית על ידי בוסטון סלטיקס, ומיד הועבר לסן דייגו קליפרס, לצד קרמיט וושינגטון, סידני ויקס וקווין קונרט, בתמורה לנייט ארצ'יבלד, בילי נייט, מרווין בארנס ושתי בחירות דראפט עתידיות. בעונתו השנייה עם הקליפרס קלע 18.6 נקודות בממוצע למשחק, ובעונה העוקבת הוביל את קלעי הקבוצה עם 19.3 נקודות למשחק. ב-19 בינואר 1980 קלע שיא קריירה ב-NBA של 51 נקודות בהפסד קבוצתו מול פיניקס סאנס.

בינואר 1982, לאחר כ-3 וחצי עונות בסן דייגו, הועבר בטרייד לאטלנטה הוקס תמורת אל ווד וצ'ארלי כריס. עד לסיום אותה עונה קלע 4.8 נקודות למשחק בלבד, כמחליפו מהספסל של דרל גריפית'.

לקראת עונת הועבר עם ג'ון דרו בטרייד ליוטה ג'אז, בתמורה לרוקי דומיניק וילקינס. בשנים הבאות שיחק לתקופות קצרות גם ב"טמפה ביי ת'רילרס" מליגת ה-CBA ובוושינגטון בולטס, בטרם פרש ממשחק בשנת 1986.

נפטר ב-19 באפריל 2022.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:בוגרי אוניברסיטת המדינה של פורטלנד
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של בוסטון סלטיקס
קטגוריה:כדורסלני סן דייגו קליפרס
קטגוריה:כדורסלני אטלנטה הוקס
קטגוריה:כדורסלני יוטה ג'אז
קטגוריה:כדורסלני וושינגטון בולטס
קטגוריה:אמריקאים שנולדו ב-1956
קטגוריה:אמריקאים שנפטרו ב-2022
מירון רוינה

מירון רוינה (נולד ב-25 במרץ 1998) הוא כדורסלן ישראלי-פיני, המשחק בעמדת הפאוור פורוורד-סנטר בהפועל תל אביב מליגת העל בכדורסל.

==ביוגרפיה==
רוינה נולד בפינלנד לאם פינית ואבא ישראלי. הוא גדל בארץ במושב נווה אילן.

==קריירה==
רוינה משחק כדורסל החל מגיל 12. שיחק במחלקת הנוער של הפועל ירושלים שם זכה עם קבוצתו באליפות המדינה לנערים בעונת 2013/2014.
בתיכון למד במגמת הכדורסל של תיכון הראל במבשרת עמה זכה לעלות לראשונה לליגת העל לתיכונים.
עונתו הראשונה בקבוצת בוגרים הייתה עונת 2016/2017 בקבוצת הפועל כפר סבא מהליגה הלאומית בכדורסל. בעונת 2017/2018 עבר לשחק בהפועל גליל עליון. בעונת 2018/2019 הגיע עם הקבוצה לגמר הפלייאוף בליגה הלאומית שם הפסידו למכבי חיפה. בתום שנתיים בקבוצה חתם בעונת 2019/20 בקבוצת אליצור יבנה. בעקבות הסיום המוקדם של הליגה עקב משבר הקרונה, חתם בהפועל אילת עד לסוף העונה בליגת העל.

ב-13 ביולי 2022 חתם רוינה בהפועל גלבוע גליל, במהלך העונה העמיד ממוצעים של 2.1 נק' ו-2.4 ריבאונדים ב-12.7 דק', והיה שותף לירידת הליגה של הקבוצה.

ביולי 2023 חתם בהפועל גליל עליון.

ב-1 ביולי 2024 חתם בהפועל תל אביב. 

===בנבחרות ישראל===
רוינה שיחק בנבחרות ישראל מגיל קדטים ועד נבחרת העתודה.

בקיץ 2014 עלה עם הנבחרת לדרג א' באליפות אירופה עד גיל 16 שנערכה במקדוניה.

בקיץ שלאחר מכן עלה עם הנבחרת לדרג א' בתום אליפות אירופה עד גיל 18 שנערכה באוסטריה.

בשנת 2016 השתתף בטורניר אליפות אירופה שנערך בטורקיה. באליפות רשם ממוצע של 10.8 נקודות, 6.3 ריבאונדים ו־1.5 אסיסטים.

ביולי 2017 זכה עם נבחרת העתודה של ישראל בכדורסל במקום השני באליפות אירופה בכדורסל עד גיל 20 שנערכה ביוון.

ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. באליפות רשם ממוצע של 9.3 נקודות, 6.7 ריבאונדים ו־1.1 אסיסטים. במשחק הגמר מול קרואטיה הצטיין עם 14 נקודות ו-14 ריבאונדים.

==תארים==
===קבוצתיים===
* אליפות המדינה (לנערים) הפועל ירושלים - 2013/2014
* אליפות אירופה עד גיל 20 - נבחרת ישראל עד גיל 20 - 2018

==קישורים חיצוניים==

* [http://ibasketball.co.il/league/4039/player/2197849 פרופיל השחקן] באתר איגוד הכדורסל בישראל
* [https://basket.co.il/player.asp?PlayerId=12430 פרופיל השחקן] באתר מנהלת ליגת העל בכדורסל

==הערות שוליים==

קטגוריה:כדורסלני הפועל כפר סבא
קטגוריה:כדורסלני הפועל אילת
קטגוריה:כדורסלני הפועל גלבוע גליל
קטגוריה:כדורסלני הפועל גליל עליון
קטגוריה:כדורסלני אליצור יבנה
קטגוריה:כדורסלני הפועל תל אביב
קטגוריה:בוגרי תיכון הראל (מבשרת ירושלים)
קטגוריה:מועצה אזורית מטה יהודה: אישים
קטגוריה:אנשי המושב
קטגוריה:ישראלים שנולדו ב-1998
קטגוריה:נווה אילן
דלקו

קבוצת דלקו (בצרפתית: Delko) היא קבוצת אופני כביש צרפתית, בדרג ה-UCI ProTeam, המשני לקבוצות אחרי דרג ה-UCI World Tour.

== היסטוריה ==
הקבוצה קמה בשנת 1974 בשם "VC La Pomme", שהמשיך ללוות אותה גם בשנים הבאות, אז הקבוצה הייתה חובבנית. משנת 2013 נכנסה "קבוצת דלקו" הצרפתית כאחד מהספונסרים הראשיים של הקבוצה ולפי כך שונה שם הקבוצה בהתאם. משנת 2020 נכנסה גם ניפו, חברה יפנית, שעד אז הייתה חלק מקבוצת "ניפו ויני–פאנטיני" שהתפרקה בתום עונת 2019, כספונסר הראשי של הקבוצה, ביחד עם "וואן פרובאנס" הצרפתית. מאותה שנה הקבוצה גם החלה לרכוב עד אופני "LOOK" והחליפה בכך את אופני "KTM", עליהם רכבה עד אז. אך ניפו הפסיקה לשמש כספונסר של הקבוצה לאחר עונה אחת בלבד, 2020, ובעונת 2021 עברה לקבוצת EF Pro Cycling, כשהקבוצה חזרה להיקרא "דלקו" בלבד.

אף על פי שהקבוצה לא הצליחה להשיג כרטיס חופשי לטור דה פראנס, בשנים האחרונות היא מוזמנת למונומנט פריז - רובה. כיום הקבוצה היא חלק מארבע קבוצות צרפתיות שנמצאות בדרג ה-UCI ProTeam, ביחד עם B&B Hotels - Vital Concept p/b KTM, ארקאה–סאמסיק, וטוטאל–דיירקט אנרז'י.

== סגל הקבוצה ==

== קישורים חיצוניים ==

* 

== הערות שוליים ==

קטגוריה:קבוצות אופניים
קטגוריה:צרפת: אופניים
ועדת רוזן

ועדה מייעצת לבחינת שירותי הדואר בתחום השמור, נקראת ועדת רוזן, היא ועדה שמונתה על ידי שר התקשורת בשנת 2018 במטרה להגביר את התחרות בתחום הדואר.

== מינוי הוועדה ==
משנת 2010 חברת דואר ישראל היא החברה היחידה במדינת ישראל שמורשית לספק דואר ליחידים (לכן הוא מכונה "התחום השמור"), והתחרות קיימת רק בתחום הדואר הכמותי, בו חברת מסר רשאית לספק דואר למוסדות (כמו בנקים, קופות חולים).

לצורך כך מינה שר התקשורת איוב קרא בשנת 2018 ועדה שתבחן רפורמה על הרגולציה על תחום הדואר ליחידים. בראשות הוועדה עמד דניאל רוזן שהיה מנכ"ל משרד התקשורת בשנים 1997–2001. הוועדה נדרשה לדון בכמה נושאים ובהם: מועדי חלוקה של הדואר וחובה על עמידה בזמני החלוקה, בחינת הדואר היחידני לתחרות, ביטול הפיקוח על תעריפי הדואר הפרטי ועוד שורת נושאים. בכתב המינוי של הוועדה נאמר כי מטרתה "לחזק ולשמור על יכולת של חברת דואר ישראל לספק שירות אוניברסלי לאורך זמן, טובת הציבור ופיתוח תחרות אפקטיבית בתחום השמור".

הועדה הגישה את המלצותיה בשנת 2018 לשר איוב קרא, אולם בעקבות הקדמת הבחירות הוא לא יישם את ההמלצות. עם היכנסו של יועז הנדל לתפקיד שר התקשורת במאי 2020 נראה כי הוא יישם את המלצות הוועדה ובאוקטובר 2020 הודיע הנדל כי יישם את המלצות הוועדה<ref></ref>. עם זאת משרד האוצר הודיע כי ככל הנראה הרפורמה לא תכלל בחוק ההסדרים ובספר התקציב של שנת 2020.

בעיתונות הכלכלית נמתחה ביקורת על הנדל, ונטען כי רוזן פעל בניגוד עניינים, שכן הוא עמד פעל להקמת קבוצה שתרכוש חלק מדואר ישראל.

== המלצות הוועדה ==
* המלצת הוועדה לפתוח גם את תחום הדואר היחידני לתחרות
* משך זמן מסירת חבילות יהיה כמו זה של מכתב רגיל בארץ, כלומר תוך 5 ימים
* פריסה רחבה של נקודות מסירה לחבילות דואר, כך ש-90% מבתי האב יהיו במרחק של עד 1,500 מטר מנקודת חלוקה. זאת במקום החלוקה עד הבית
* כמו כן, המליצה הוועדה על שורה של פעולות שנדרשות כדי להגביר את התחרות בתחום

== ראו גם==
* משרד התקשורת
* דואר ישראל

== קישורים חיצוניים ==
* [https://www.gov.il/BlobFolder/reports/17062020_1/he/Advisory_Committee_Report_Postal_Services.pdf דו"ח הוועדה]
* [https://www.gov.il/BlobFolder/policy/22112018/he/Appointment%20of%20an%20advisory%20committee%20to%20the%20Minister%20of%20Communications%20to%20examine%20postal%20services%20in%20the%20reserved%20area.pdf כתב המינוי של הוועדה]
* [https://www.gov.il/he/departments/publications/Call_for_bids/26112018_5 הודעה על מינוי הוועדה באתר משרד התקשורת]

== הערות שוליים ==

קטגוריה:דואר ישראל
רוזן
Empire State of Mind (Part II) Broken Down

Empire State of Mind (Part II) Broken Down הוא סינגל שהוקלט על ידי הזמרת-יוצרת האמריקאית אלישה קיז, מתוך האלבום, The Element of Freedom.<ref name=":0"></ref><ref name=":1"></ref> השיר יצא לאור ב-22 בפברואר 2010, על ידי חברת התקליטים תקליטי RCA, כסינגל הרביעי מתוך האלבום.<ref name=":0" />

זהו סינגל המשך ללהיט "Empire State of Mind", של ג'יי זי וקיז, שיצא מתוך האלבום The Blueprint 3.

== רקע וכתיבה ==
השיר נכתב על ידי ג'יי זי, אלישה קיז, ג'נט סיוול, ברט קיז, אנג'לה האנטה, סילביה רובינס, אל שוקס והופק על ידי קיז, אל שוקס.<ref name=":0" /><ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-199 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-11 במאי, הועלה לערוץ היוטיוב של קיז.<ref name=":2"></ref> באודיו ניתן לראות את תמונת האלבום.<ref name=":2" />

נכון לינואר 2022, מונה הצפיות של האודיו עומד על למעלה מ-8 מיליון צפיות.<ref name=":2" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!<abbr>חברת תקליטים</abbr>
!<abbr>מקור</abbr>
|-
!עולם
|22 בפברואר 2010
|תקליט • הורדה דיגיטלית
|תקליטי RCA
|<ref></ref>
|}

== קישורים חיצוניים ==

== הערות שוליים ==

קטגוריה:שירים באנגלית
קטגוריה:סינגלים בהוצאת RCA רקורדס
לה מוסמה

לה מוסמה (בצרפתית: La Mousmé) הוא ציור בצבעי שמן של הצייר ההולנדי וינסנט ואן גוך, שנוצר בשנת 1888. היצירה נוצרה כשואן גוך התגורר בארל, שכונתה בפיו כ-"יפן של הדרום". המעבר מהעיר הגדולה פריז ליישוב קטן יותר עורר בצייר תקווה כי כעת הוא יוכל להתמקד בפשטות ובדרמטיות של האמנות היפנית.

==אודות היצירה==
ואן גוך צייר את היצירה בגיל 35. הוא גר בארל שבדרום צרפת. זאת הייתה אחת התקופות הכי פוריות שלו כיוצר, והוא הפיק כמה מיצירותיו המוכרות ביותר בעת ההיא, כגון ציורי החמניות. ציוריו של ואן גוך מציגים את החיים הפשוטים כפי שמשתקף ביצירה זו. כמו כן, זאת הייתה אחת התקופות המאושרות ביותר בחייו של הצייר. הוא היה שליו ובטוח בעצמו. במכתב שהוא כתב לאחיו, תיאו, ואן גוך תיאר שמשמעותו של ציור מבחינתו הוא עדינות - יותר כמו מוזיקה מאשר פיסול. כוונתו הייתה שכמו מוזיקה גם תהליך הציור הוא מרגיע.<ref>Morton, M; Schmunk, P (2000). The Arts Entwined: Music and Painting in the Nineteenth Century. New York: Garland Publishing. pp. 177–178. .</ref>

בתקופה של 444 ימים, ואן גוך הצליח לייצר כ-100 רישומים וסקיצות וכ-200 ציורים. בתקופה זו הוא גם שלח כ-200 מכתבים לנמענים שונים. אף על פי שואן גוך נהג לסיים במהירות את ציוריו, הוא הקצה זמן רב למחשבה לפני התחלת התהליך כסוג של מחווה לאיכרים שעבדו שעות רבות בשמש.

ואן גוך צייר את הציור בהשפעת אמנות יפנית וספרו של פייר לוטי, "Madame Chrysanthème". בציור מתוארת נערה יפנית הלבושה במיטב בגדיה. במכתב לאחיו, תיאו, הצייר כתב שלקח לו שבוע שלם לצייר את היצירה. הוא הסביר גם שמוסמה זאת נערה יפנית בגילאים של בין 12 ל-14.

הצייר עשה שימוש בניגודיות צבעים וצורות כדי למשוך את תשומת ליבו של הצופה ביצירה. ואן גוך עשה שימוש בצבעים כחולים וכתומים, וזאת בניגוד לצבעים המקובלים בעת ההיא בקרב האימפרסיוניסטים. הרקע הוא בצבע ירוק בהיר המזכיר את האביב. לבושה של הנערה הוא שילוב בין לבוש מסורתי ללבוש מודרני. הצבעים הבהירים של אפודתה ושמלתה של הנערה מאופיינים בלבוש המקובל בדרום צרפת. מתווי פניה של הנערה ניכר כי היא מארל, אך הצייר הוסיף לה גם גוון יפני. כמו כן, יציבתה מדמה את ההרדוף. כמו פרח ההרדוף, גם הנערה נמצאת בשלב פריחתה בחיים.<ref>Jessup, ed. (2001). "Van Gogh in the South". Antimodernism and Artistic Experience. Toronto: University of Toronto Press. p. 185. .</ref>

כיום היצירה מוצגת בגלריה הלאומית לאמנות שבוושינגטון די. סי. קיימות שלוש סקיצות ליצירה המוצגות בלובר שבפריז, באוסף לאמנויות יפות על שם תומאס גיבסון שבלונדון ובמוזיאון פושקין שבמוסקבה.

==קישורים חיצוניים==

== הערות שוליים ==

קטגוריה:ציורי שמן
קטגוריה:וינסנט ואן גוך: ציורים
קטגוריה:נשים בציור
קטגוריה:דיוקנאות נשים
קטגוריה:אוספי הגלריה הלאומית לאמנות (וושינגטון די. סי.)
Young Money: Rise of an Empire

Young Money: Rise of an Empire (בעברית: יאנג מאני: עלייתה של אימפריה) הוא אלבום האוסף השני של חברת התקליטים האמריקאית יאנג מאני. האלבום יצא לאור ב-11 במרץ 2014, על ידי חברות התקליטים יאנג מאני, קאש מאני וריפבליק רקורדס. מתוך האלבום שלושה סינגלים.<ref></ref>

האלבום הגיע למקום ה-7 במצעד הבילבורד 200.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ליל ויין
קטגוריה:אלבומי ניקי מינאז'
קטגוריה:אלבומי דרייק
קטגוריה:אלבומי אוסף באנגלית
אירינה אלגרובה

אירינה אלכסנדרובנה אלגרובה (ברוסית: Ирина Александровна Аллегрова; נולדה ב-20 בינואר 1952) היא זמרת פופ סובייטית ורוסייה פופולרית. בשנת 2010 הוענק לה תואר אמן העם של הפדרציה הרוסית.

==ביוגרפיה==
אירינה נולדה ב־20 בינואר 1952 ברוסטוב-על-הדון. אביה של אירינה הוא השחקן והבמאי אלכסנדר אלגרוב. בשנת 1961 עברה הילדה לבאקו עם משפחתה, שם למדה בבית ספר למוזיקה במקביל לבית הספר העל-יסודי. לאחר סיום לימודיה בבית ספר למוזיקה התקבלה לקונסרבטוריון של באקו. הניצחון המוזיקלי הראשון שלה הושג בפסטיבל הג'אז בבאקו.

לאחר שעזבה את בית הספר בשנת 1969, אלגרובה יצאה לסיבוב הופעות. בשנת 1971 התחתנה, שנה לאחר מכן ילדה את בתה לאלו, וחצי שנה אחר כך התגרשה.

לאחר שעברה למוסקבה בשנת 1975, היא עבדה בתזמורת של לאוניד אוטיוסוב, סולנית בלהקות כמו "השראה", "קולות צעירים" (יחד עם הלהקה ניצחה בתחרות השירים בסוצ'י -78), ואז עבדה שנתיים כחלק מהרכב פאקל.

לאחר שנפגשה בשנת 1985 עם המלחין אוסקר פלטסמן, אלגרובה ביצעה שיר שנוצר במיוחד עבורה - "קול הילד". אז החל שלב הטור יחד עם ההרכב "אורות מוסקבה", בו הייתה סולנית. היא צברה פופולריות רבה לאחר הקמתה של קבוצת אלקטרו קלאב.

בשנת 1990 התחילה אלגרובה בקריירת סולו, והופעותיה היו מוצלחות ביותר. היא זכתה בתואר הזמרת הטובה ביותר, והחזיקה בתואר כארבע שנים נוספות.

בשנת 1992 יצא אלבום הסולו הראשון שלה. בעבודה עם איגור קרוטוי מאז 1996, אלגרובה הוציאה דיסק עם שיריו. לאחר מכן הוקלטו שירים באולפן בניו יורק<ref></ref>.

==קישורים חיצוניים==

* 

== הערות שוליים ==

קטגוריה:זמרות רוסיות
קטגוריה:זמרות סובייטיות
קטגוריה:זמרות פופ רוסיות
קטגוריה:סובייטיות שנולדו ב-1952
עבודת כפיים (אלבום)

עבודת כפיים הוא אלבומה התשיעי של להקת טיפקס, שיצא באוגוסט שנת 2016.

עשר שנים אחרי אלבום האולפן האחרון שלה ("רדיו/מוסיקה/עברית") הוציאה טיפקס אלבום נוסף. האלבום חוזר לנושאים שהעסיקו את הלהקה בתחילת דרכה - מרכז ופריפריה, ערס-פואטיקה, ביקורת חברתית, הגנה על החלש, אהבה וזוגיות בסגנון הומור וגרוב.

ההרכב החדש של טיפקס כלל מלבד רביעיית הבסיס של טיפקס (גל פרמן, קובי אוז, רמי יוסיפוב ותמיר ימיני), חמישה מוזיקאים נוספים: הזמרת דניאל קריאף שהשתתפה בכמה שירים ודואטים, אדם מדר שניגן במספר רב של כלים באלבום וספי עספורי הירש שניגן על כלים מזרח תיכוניים באלבום כמו: עוד, כינור וסאזבוש. נעם חן על כלי ההקשה ואת המנהל המוזיקלי של תיאטרון ב"ש – שחר ימפולסקי על הקלידים, האקורדיון והאלקטרוניקה. על הסאונד היה אחראי הטכנאי יובל זילברשטיין שעבד עם הלהקה בחמשת האלבומים הראשונים שלה.
מלבד הסינגלים שיצאו מתוך האלבום ("מי הפרובינציאל?", "צמד איילות", "לילה לילה טוב", "מה איתי" ו"עבודת כפיים") בלטו גם השירים: "מר אלבז" – שהוא שיר מחאה. "ילד של העולם" – שירו של סמי שלום שטרית מתוך "שירים באשדודית" על פי לחן של יונתן כנען ו"לא היה לנו כלום" שיר שנכתב על פי סיפור חייה של רחל (רמונד) אוזן – אימו של קובי אוז והולחן בעזרת יוני רועה.

==רשימת רצועות==

==משתתפים באלבום==
* הפקה מוזיקלית, עיבוד וניהול אמנותי: קובי אוז
* שירה, סיקוונסרים, סימפול, לופים ואלטרוניקת אייטיז: קובי אוז
* הוקלט ומוקסס באולפן של יובל על ידי יובל זילברשטין (עננה בע"מ)
* עוזרי טכנאי: עופרי טמים, שמעון טל ושחר זילברשטין

===חברי להקת טיפקס===
* קובי אוז: שירה, הפקה מוזיקלית, סינטיסייזר, אורגן, סינקוונסרים, סינטים, לופים ודגימות
* גל פרמן: גיטרה בס
* רמי יוסיפוב: גיטרה אקוסטית וחשמלית
* תמיר ימיני: תופים ופח זיתים
* דניאל קריאף: שירה
* שחר ימפולסקי: קלידים, אקורדיון
* נועם חן: דרבוקה, ריק, סאגאת, בונגוס, טיקרקאווין ותוף מרים
* אדם מדר: חצוצרה, מנדולינה, כינור
* ספי עספורי הירש: עוד, כינור כיס אוסטרלי, סאזבוש

==קישורים חיצוניים==
* - ביקורת על האלבום
* [https://www.nli.org.il/he/items/NNL_MUSIC_AL990040542070205171/NLI עבודת כפיים] באתר הספרייה הלאומית

==הערות שוליים==

קטגוריה:אלבומי 2016
קטגוריה:אלבומי חברת הליקון
קטגוריה:אלבומי טיפקס
קטגוריה:אלבומים בעברית
אביגייל ג'ונסון

אביגייל פיירפונט ג'ונסון (באנגלית Abigail Pierrepont Johnson, נולדה ב-19 בדצמבר 1961) היא אשת עסקים אמריקאית מיליארדרית. ג'ונסון משמשת משנת 2014 כנשיאה וכמנכ"לית חברת ההשקעות האמריקאית פידליטי השקעות, וכיו"ר חברת האחות הבינלאומית פידליטי אינטרנשיונל. סבה, אדוארד ק. ג'ונסון השני, הקים את חברת פידליטי ואביה, אדוארד "נד" ג'ונסון השלישי, משמש כיו"ר במעמד אמריטוס בחברת פידליטי השקעות. משפחת ג'ונסון החזיקה ב־49% ממניות החברה במרץ 2013, ונכון ל-2020 ג'ונסון עצמה מחזיקה ב-24.5% ממניות החברה<ref name=":0"></ref>.<sup> </sup>

ג'ונסון מונתה ליו"ר פידליטי בחודש נובמבר 2016, וממשיכה לכהן כמנכ"לית וכנשיאה, ובעלת שליטה מלאה בחברה המעסיקה כ־45,000 עובדים ברחבי העולם. הונה של ג'ונסון מוערך כיום ב-14 מיליארד דולר<ref name=":0" /> והיא מדורגת כאחת הנשים העשירות בעולם. בשנת 2016 הוכתרה על ידי פורבס כאדם העשיר ביותר ב-50 הערים הגדולות באמריקה ובשנת 2019 דורגה במקום השביעי ברשימת הנשים המשפיעות.<ref name=":0" />

== שנותיה הראשונות והשכלה ==
ג'ונסון למדה בקיימברידג' (מסצ'וסטס) בבית הספר הפרטי בקינגהאם בראון וניקולס, ובשנת 1984 סיימה את לימודיה במכללת הוברט ויליאם סמית' בה קיבלה תואר ראשון בהיסטוריה של האמנות. לאחר תקופה קצרה כיועצת בחברת בוז אלן המילטון בשנים 1985–1986, קיבלה ג'ונסון בשנת 1988 תואר שני במנהל עסקים בבית הספר למנהל עסקים באוניברסיטת הרווארד.<ref name=":0" /><sup>.</sup>

== חברת פידליטי השקעות ==
לאחר שסיימה את לימודיה בבית הספר למינהל עסקים באוניברסיטת הרווארד, הצטרפה ג'ונסון כאנליסטית וכמנהלת תיקי השקעות לחברת פידליטי השקעות שהקים סבה, אדוארד ג'ונסון השני, בשנת 1946. בשנת 2001 קודמה לתפקיד נשיאת פידליטי ניהול נכסים. בשנת 2005 מונתה לראשת תחומי קמעונאות, מקומות עבודה וגופים מסחריים ובשנת 2012 נבחרה לנשיאה. בשנת 2014 התמנתה למנכ"לית פידליטי השקעות, תפקיד בו כיהן אביה משנת 1977, ובשנת 2016 היא מונתה גם ליו"ר. בשנת 2018 יזמה ג'ונסון השקעות במטבע הקריפטו בפידליטי, ובכך התאפשר למשקיעי הגופים המסחריים לסחור בביטקוין ובאתר.

== מעורבות בפוליטיקה ==
בשנת 2016 תרמה ג'ונסון 2,700 דולר למועמד הרפובליקני לנשיאות ג'ב בוש, שהוא הסכום המקסימלי המותר על פי החוק כתרומה למסע בחירות למועמדים לנשיאות.

== פרסים והצטיינות ==
ג'ונסון מכהנת כחברת מועצת המנהלים במספר פורומים כלכליים העוסקים בשוק ההון.

פורבס דירג את ג'ונסון כאחת מהנשים המשפיעות בעולם כבר מספר שנים:

פורבס: 100 הנשים המשפיעות בעולם
{| class="wikitable"
|+
! colspan="2" |פורבס: 100 הנשים המשפיעות בעולם
|-
|שנה
|דירוג
|-
|2019
|7<ref name=":0" />
|-
|2018
|5
|-
|2017
|7
|-
|2016
|16
|-
|2015
|19
|-
|2014
|34
|}

== קישורים חיצוניים ==

* [https://forbes.co.il/lists/2019powerwomen/ 50 הנשים המשפיעות בישראל פורבס, 2019]
* 
* 
* 
* 

== הערות שוליים ==

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:מנכ"ליות אמריקאיות
קטגוריה:מנכ"לים אמריקאים
קטגוריה:מיליארדריות אמריקאיות
קטגוריה:מיליארדרים אמריקאים
קטגוריה:בוגרי מכללת הוברט וויליאם סמית
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
כל הלהיטים (אלבום של טיפקס)

כל הלהיטים הוא אלבום האוסף הראשון של להקת טיפקס, שיצא בשנת 2003, ומאגד את עשייתה של הלהקה בשבעת האלבומים הראשונים שלה ובסינגלים שהוציאה עד אז.

לצד להיטיה הישנים של הלהקה כלל האלבום גם את השיר החדש "ריקודי עמבה" (שהוא שיר פארודי בסגנון מזרחי על תרבות המוזיקה המזרחית), גרסת כיסוי ל"הימים האחרים" של להקת פיקוד מרכז שהוקלטה עבור השירותרום וביצוע משותף של הלהקה עם שרית חדד להמנון "התקווה".

==רשימת רצועות==

==הערות שוליים==

קטגוריה:אלבומי 2003
קטגוריה:אלבומי חברת הד ארצי
קטגוריה:אלבומי טיפקס
סלע שרלין

סלע שרלין (נולדה ב-20 באוגוסט 1996) היא דוגמנית שחקנית וטריאתלטית ישראלית, שנבחרה למלכת היופי של ישראל לשנת 2019.

==ביוגרפיה==
שרלין נולדה בבוסטון, מסצ'וסטס שבארצות הברית, בזמן לימודי רפואת השיניים של הוריה, למשפחה ישראלית. גדלה במושב בית יצחק.

בשנת 2014 התגייסה לקורס טיס בצה"ל, אך לאחר שנשרה במהלכו, שירתה בתפקיד לחימה ביחידה מסווגת.

ב־2020 החלה ללמוד במכללת ה (לימים, אוניברסיטת רייכמן), במסלול מצטיינים לתואר ראשון ב-Business and Data Analytics.

== קריירה ==
=== ספורט ===
סיימה במקום השני לגילאי 10–12 באליפות ישראל ברכיבה על סוסים.

בגיל 13 החלה שרלין להתאמן בטריאתלון. בשנת 2012 סיימה במקום הראשון באליפות אירופה בטריאתלון, שהתקיימה בישראל, בקטגוריית הגילאים 16–19. ב-2015 סיימה במקום ראשון בחצי-מרתון, "מרתוניה", בתל אביב. ב-2016 סיימה במקום שני במירוץ חיל האוויר, בבסיס פלמחים.

בגיל 21, בתום שירותה הצבאי, שרלין השתתפה במרתון תל אביב, וסיימה את הריצה בתוצאה של 4:30 שעות, כאשר הייתה המשתתפת הצעירה ביותר.

=== דוגמנות ===
בשנת 2011 חתמה שרלין בסוכנות הדוגמנות "Elite Models Israel". בשנת 2012 נבחרה לייצג את ישראל בתחרות הדוגמנות הבינלאומית "2012 Elite Model Look World Final" בשנגחאי, סין.
בשנת 2013 שרלין חתמה בסוכנות "Major Paris", וב-2013 לקחה חלק בשבוע האופנה בפריז שבצרפת.

==== מלכת היופי של ישראל ====
במרץ 2019 נבחרה סלע שרלין למלכת היופי של ישראל, ובזכות כך גם ייצגה את ישראל בתחרות מיס תבל (מיס יוניברס), שהתקיימה באותה שנה באטלנטה שבארצות הברית. במהלך כהונתה שרלין הצטלמה לשני שערים בכתב העת "לאשה", כמובילת קמפיין למותג ההלבשה התחתונה הישראלי "אפרודיטה", ובקמפיינים נוספים לחברות ישראליות, כגון "נטורל פורמולה", "בושם סטורי" מבית קרליין, "אופטיקה הלפרין" ועוד.

=== שעשועונים ותוכניות מציאות ===
בדצמבר 2020 התמודדה בעונתה השלישית של שעשועון הריאליטי "נינג'ה ישראל" בקשת 12, במקצה ה-VIP.

ב-25 באפריל 2023, בספיישל לרגל יום העצמאות ה-75 של מדינת ישראל של שעשועון "אל תפילו את המיליון" בהנחייתו של אברי גלעד ברשת 13, התמודדה לצדו של עולה חדש מלונדון, אנגליה.

== חיים אישיים ==
היא בזוגיות, ומתגוררת במושב בית יצחק.

==קישורים חיצוניים==

* 
* 
* דגנית מקא-קראוז, [https://www.shvoong.co.il/sections/ספורטאי-השבוע/ספורטאית-השבוע-של-שוונג-סלע-שרלין-מלכ/ ספורטאית השבוע של שוונג], באתר שוונג, 30 באפריל 2019
* 
* MARCIA CALLER JAFFE, [https://atlantajewishtimes.timesofisrael.com/triathlete-miss-israel/ Triathlete Miss Israel], בעיתון Atlanta Jewish Time, 11 בדצמבר 2019

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:טריאתלטיות ישראליות
קטגוריה:טריאתלטים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:סגל רפאל
קטגוריה:משתתפי נינג'ה ישראל V.I.P
קטגוריה:בית יצחק: אישים
קטגוריה:אמריקאיות ממוצא ישראלי
קטגוריה:אמריקאים ממוצא פולני-יהודי
קטגוריה:מהגרים מארצות הברית
קטגוריה:עולים
קטגוריה:ישראליות שנולדו ב-1996
קטגוריה:ישראלים שנולדו ב-1996
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
Welcome to the Party (שיר של פופ סמוק)

Welcome to the Party (בעברית: ברוכים הבאים למסיבה) הוא סינגל שהוקלט על ידי הראפר האמריקאי פופ סמוק, ביחד עם הראפרית הטרינידדית ניקי מינאז', מתוך המיקסטייפ Meet the Woo.<ref name=":1"></ref><ref name=":2"></ref> השיר יצא לאור ב-23 באפריל 2019, כסינגל הראשון והיחיד מתוך המיקסטייפ.<ref name=":1" /><ref name=":2" />

השיר הגיע למקום החמישי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי פופ סמוק ואנדרה לובלק והופק על ידי 808מלו.<ref name=":2" /> לאחר שהפך לפופולרי, יצאו לשיר רמיקסים רבים עם אייסאפ פרג, פושה טי, ריקו נאסטי, קיינג שוטר, דייב איסט ומיק מיל.<ref></ref><ref></ref> ב-14 ביולי נודע כי ברמיקס הרשמי של השיר תשתתף הראפרית ניקי מינאז'.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.<ref></ref><ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של פופ סמוק ב-28 במאי 2019, כמה שבועות לאחר צאתו של השיר כסינגל.<ref name=":0"></ref> לאורכו של הקליפ ניתן לראות כמה מכוניות יוקרה, תוך שניתן לראות אנשים מבלים במרכזי קניות שונים.<ref name=":0" />

נכון ליוני 2020, מונה הצפיות של הקליפ עומד על למעלה מ-60 מיליון צפיות.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי פופ סמוק
קטגוריה:שירי ניקי מינאז'
קטגוריה:שירים באנגלית
קטגוריה:שירי מוזיקת דריל
אל-עקידה א-טחאוויה

אל-עקידה אל-טחאוויה (בערבית: العقيدة الطحاوية) הוא ספר העוסק בתאולוגיה של האסלאם הסוני. נכתב על ידי חכם הדת המוסלמי מהאסכולה החנפית, האימאם א-טחאווי<ref></ref>.

== תוכן הספר ==
הטקסט מעלה נקודות אמונה רבות שהן עניינים חיוניים אשר מגדירים את אמונתו של המוסלמי הסוני.

בין הנושאים המוזכרים בספר:
* תווחיד
* הקוראן
* הנביא מוחמד
* מעמדם של משה ואברהם
* ההבדל בין מוסלמי לבין מאמין
* ועוד נושאים אחרים.

== קישורים חיצוניים ==
* [http://masud.co.uk/aqida-tahawiya/ הטקסט של הספר] 

== הערות שוליים ==

קטגוריה:אסלאם סוני
קטגוריה:ספרים בערבית
Extravagant

Extravagant (בעברית: בַּזבְּזָנִי או פַּזְרָנִי) הוא סינגל שהוקלט על ידי הראפר האמריקאי ליל דורק, ביחד עם הראפרית הטרינידדית ניקי מינאז', מתוך האלבום, Love Songs 4 the Streets 2.<ref name=":0"></ref><ref name=":1"></ref> השיר יצא לאור ב-2 באוגוסט 2019, כסינגל מתוך האלבום.<ref name=":0" /><ref name=":1" />

השיר הגיע למקום ה-24 במצעד שירי הראפ הדיגיטליים.<ref></ref>

== רקע וכתיבה ==
השיר נכתב על ידי סקפול, ג'וליאן קרוז, ווידניק פרוולון, ניקי מינאז' וליל דורק והופק על ידי סקפול וג'וליאן קרוז.<ref name=":0" /><ref name=":1" /> השיר הוא שיר מסוגת ההיפ-הופ והרית'ם אנד בלוז.<ref name="rap-up.com"></ref> כמו כן, השיר מדבר על כך שמינאז' יכולה לספק כביכול יחסי מין טובים יותר מנשים אחרות.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.<ref></ref>

== ביקורות ==
כלפי השיר הופנו ביקורות חיוביות, שליליות ומעורבות כאחד, מטעם שלל אתרי מוזיקה ומגזינים שונים.<ref name="rap-up.com"/><ref></ref><ref></ref><ref></ref><ref></ref><ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ניקי מינאז'
קטגוריה:שירי ליל דורק
קטגוריה:שירים באנגלית
קטגוריה:שירים שנכתבו על ידי ניקי מינאז'
BAPS

BAPS (ראשי תיבות: Bad Ass Pretty Sagittarius)<ref></ref> הוא סינגל שהוקלט על ידי הראפרית האמריקאית טרינה, ביחד עם הראפרית הטרינידדית ניקי מינאז', מתוך האלבום, The One.<ref name=":0"></ref><ref name=":1"></ref> השיר יצא לאור ב-19 ביוני 2019, כסינגל החמישי והאחרון מתוך האלבום.<ref name=":0" /><ref name=":1" />

השיר הגיע למקום השלישי במצעד השירים של טיידל.<ref></ref>

== רקע וכתיבה ==
השיר נכתב על ידי טרינה, ניקי מינאז', בירדמן, בי. ג'י. (בייבי גנגסטה), מני פראש, ג'ווינייל וליל ויין והופק על ידי טרינה, ביחד עם אודיו ג'ונאס.<ref name=":1"/><ref></ref> השיר דוגם בתוכו קטעים מתוך השיר "Project Bitch", של קאש מאני מיליונרז, שנכלל במקור מפסקול הסרט "".<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.3 מיליון השמעות.<ref></ref>

== ביקורות ==
כלפי השיר הופנו ביקורות חיוביות ומעורבות כאחד, מטעם שלל אתרי מוזיקה ומגזינים שונים.<ref></ref><ref></ref><ref></ref><ref></ref><ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
Love More

Love More הוא סינגל שהוקלט על ידי הזמר האמריקאי כריס בראון, בשיתוף הראפרית הטרינידדית ניקי מינאז', מתוך אלבום האולפן השישי של בראון, X. השיר יצא לאור ב-16 ביולי 2013, על ידי חברת התקליטים תקליטי RCA, כסינגל השלישי מתוך האלבום.

השיר הגיע למקום ה-23 במצעד הבילבורד הוט 100.<ref></ref>

== רקע וכתיבה ==
השיר נכתב על ידי כריס בראון, ניקי מינאז', ורס סימונדס, אריק בלינגר, שון ספירמן ודארל אברסלי, והופק על ידי Freshm3n III. חלק מתוך השיר הושמע בבכורה בטקס פרסי ה-BET לשנת 2013.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-111 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בראון ב-29 באוגוסט 2013.<ref></ref> הקליפ בוים על ידי בראון עצמו.<ref></ref>

נכון ליוני 2020, מונה הצפיות של הקליפ עומד על כ-193 מיליון.

== ביקורת ==
כלפי השיר הופנו ביקורות חיוביות ברובן.<ref></ref><ref></ref><ref></ref>

== מיקומי שיא ==

== נתוני מכירות ==
{| class="wikitable"
!מדינה
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה ×2
|2,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="3" |ארצות הברית
|16 ביולי 2013
|הורדה דיגיטלית
| rowspan="3" |RCA
|<ref></ref>
|-
|23 ביולי 2013
|רדיו להיטים עכשוויים
|<ref></ref>
|-
|8 באוקטובר 2013
|רדיו מיינסטרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי כריס בראון
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על מיניות
קטגוריה:שירי דאנס-פופ
קטגוריה:שירי R&B
קטגוריה:סינגלים בהוצאת RCA רקורדס
Fendi (שיר)

Fendi (בעברית: בַּזבְּזָנִי או פַּזְרָנִי) הוא סינגל שהוקלט על ידי הראפר האמריקאי PnB רוק, ביחד עם הראפרית הטרינידדית ניקי מינאז' והמפיק המוזיקלי מורדה ביטס.<ref name=":0"></ref><ref name=":1"></ref> השיר יצא לאור ב-26 בספטמבר 2019, כסינגל שלא מתוך אלבום, על ידי חברת התקליטים אטלנטיק רקורדס.<ref name=":0" /><ref name=":1" />

השיר הגיע למקום ה-16 במצעד שירי הראפ הדיגיטליים.<ref></ref>

== רקע וכתיבה ==
השיר נכתב על ידי PnB רוק, ניקי מינאז', מורדה ביטס ופוסטר והופק על ידי פוסטר ומורדה ביטס. השיר הוא שיר מסוגת ההיפ-הופ; סוגה שמאפיינת שירים נוספים שיצאו במהלך הקריירה של שלושת המוזיקאים.<ref name=":0" /> השיר יצא במסגרת קולקציית האופנה של מינאז', "Fendi Prints On" מבית פנדי.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref></ref>

== ביקורות ==
כלפי השיר הופנו ביקורות חיוביות, שליליות ומעורבות כאחד, מטעם שלל אתרי מוזיקה ומגזינים שונים.<ref></ref><ref></ref><ref></ref><ref></ref><ref></ref><ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על ביגוד ואופנה